# name
Activitats per a l'alumnat de secundària "Farmaestiu"

# metadata.dc.description[].value
Podeu consultar la Vuitena trobada de professorat de Ciències de la Salut completa a: http://hdl.handle.net/2445/66524

# metadata.dc.description.abstract[].value
La Facultat de Farmàcia ha realitzat accions encaminades a enfortir el contacte amb els centres de secundària. 
En aquest context, es situa l’activitat Farmaestiu que es va celebrar del 16 al 18 de juny de 2014 a la Facultat de Farmàcia.
Farmaestiu va estar promogut i organitzat per professors de diferents departaments de la Facultat de Farmàcia juntament amb l’equip deganal de la Facultat de Farmàcia i el Servei d’Atenció a l’Estudiant.
Farmaestiu es va adreçar a estudiants de primer i segon dels batxillerat científic (els alumnes havien de cursar 1r de batxillerat durant el curs 2013-2014). La nota acadèmica de la segona avaluació havia d'estar per sobre del 7,5. El nombre de places ofertes va ser de 20. Es va rebre un nombre de sol·licituds molt superior i es va realitzar la selecció tenint en compte la nota acadèmica.
Els alumnes van disposar d’un guió de pràctiques elaborat pels professors responsables dels tallers. En aquest guió es descrivien, acompanyats de gràfics, totes les activitats a desenvolupar i es donaven detalls per situar el tema en context i facilitar la compressió del Taller. 
Les sessions  (CONFERÈNCIES I TALLERS) van estar organitzades i impartides per professors de la Facultat i s’indiquen a continuació.

# metadata.dc.description.abstract[].value
La Facultat de Farmàcia ha realitzat accions encaminades a enfortir el contacte amb els centres de secundària. En aquest context, es situa l’activitat Farmaestiu que es va celebrar del 16 al 18 de juny de 2014 a la Facultat de Farmàcia. Farmaestiu va estar promogut i organitzat per professors de diferents departaments de la Facultat de Farmàcia juntament amb l’equip deganal de la Facultat de Farmàcia i el Servei d’Atenció a l’Estudiant. Farmaestiu es va adreçar a estudiants de primer i segon dels batxillerat científic (els alumnes havien de cursar 1r de batxillerat durant el curs 2013-2014). La nota acadèmica de la segona avaluació havia d'estar per sobre del 7,5. El nombre de places ofertes va ser de 20. Es va rebre un nombre de sol·licituds molt superior i es va realitzar la selecció tenint en compte la nota acadèmica. Els alumnes van disposar d’un guió de pràctiques elaborat pels professors responsables dels tallers. En aquest guió es descrivien, acompanyats de gràfics, totes les activitats a desenvolupar i es donaven detalls per situar el tema en context i facilitar la compressió del Taller. El programa va incloure dues conferències plenàries introductòries amb el títol “Farmàcia: quan el futur té molta historia” i “La recerca a les ciències farmacèutiques”, a càrrec del degà i el vicedegà de recerca, respectivament. Les sessions pràctiques van estar organitzades i impartides per professors de la Facultat. En concret, les sessions van ser: Taller de Modelització de Fàrmacs, un Taller d’Electrofisiologia, un Taller de Parasitologia i estades al Servei de Desenvolupament del Medicament. Les sessions pràctiques es van fer de forma rotatòria i en grups reduïts. Les activitats programades van apropar els estudiants a temes de màxim
interès del món farmacèutic; se’ls va introduir en les tècniques de modelització molecular per al disseny de nous fàrmacs; van identificar microorganismes patògens; van aplicar tècniques d’electrofisiologia per conèixer el funcionament del cos humà; i
van preparar un medicament en la forma farmacèutica de comprimit o de pomada. Aquestes són algunes de les activitats que els van submergir al fascinant món de la farmàcia. Un cop finalitzat el campus es va lliurar als assistents un diploma acreditatiu de la seva participació. En el futur la Facultat de Farmàcia té com a objectiu continuar proposant activitats que permetin als estudiants de secundària conèixer el Grau de Farmàcia i poder integrar al Grau estudiants de batxillerat que mostren un interès destacable per a les disciplines implicades en el món farmacèutic.

# metadata.dc.relation.ispartof[].value
Pòster presentat a: Vuitena trobada de professorat de Ciències de la Salut. Universitat de Barcelona. Facultat de Medicina, (4, 5 i 6 de febrer de 2015).

# metadata.dc.rights[].value
cc-by (c) Bidon-Chanal Badia et al., 2015

# metadata.dc.source[].value
Comunicacions a congressos (Farmàcia, Tecnologia Farmacèutica i Fisicoquímica)

# metadata.dc.title[].value
Activitats per a l'alumnat de secundària "Farmaestiu"